Sundvolden-plattformen

Sundvolden-plattformen var en regjeringsplattform for en norsk regjering som var utgått av Høyre og Fremskrittspartiet. De to partiene innledet regjeringsforhandlingene den 1. oktober 2013 på Sundvolden Hotel i Sundvollen i Hole kommune i det daværende Buskerud fylke. Erna Solberg og Siv Jensen presenterte regjeringsplattformen samme sted den 7. oktober 2013.

Avtalen medførte at Jens Stoltenbergs andre regjering søkte avskjed den 14. oktober 2013. Stoltenbergregjeringen fungerte som forretningsministerium frem til Erna Solbergs regjering tok over den 16. oktober 2013 kl 12.

Referanser

Se også 
 Jeløya-plattformen
 Granavolden-plattformen

Eksterne lenker  
 Sundvolden-plattformen Politisk plattform. Politisk plattform for en regjering utgått av Høyre og Fremskrittspartiet. (PDF), levert 7. oktober 2013, rapport 16. oktober 2013, regjeringen.no

Norsk politikk
Regjeringen Solberg
Høyre
Fremskrittspartiet
Manifester